《陈再有诗诮梅开晚对酬》
宋代·李复

漠漠飞香散不收，无言对客似含羞。
虽非雪里孤根暖，却免黄时细雨愁。
争意竞先多浅俗，高情持重自风流。
一株又见垂垂发，肯学江边取次休。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。